**PONEDJELJAK, 23.3.2020.**

**Dragi četvrtaši!**

**Prošao nam je jedan tjedan nastave na daljinu. Novo iskustvo za sve nas, ali nas ništa ne može iznenaditi. Pohvaljujem vas za plakate o vodi i poruke koje ste uputili ljudima. Sad marljivo krenimo u novi tjedan.**

**HRVATSKI JEZIK**

**22.ožujka – Svjetski dan voda!**

Puno ste toga ponovili. Obavezno saznajte još nešto o vodi na Hrvatskom jezičnom portalu gdje upišite pojam *voda.* Izaberite 10 najzanimljivijih izreka i zapišite ih u bilježnicu. Poigrajte se i pravilno složite izreke u zadatku:

* [Pravilno složi izreke o vodi](https://www.bookwidgets.com/play/MMMNX7) (CTRL + klik)

Crtežom ili uporabom digitalnog alata (wordart.com) istražite i izradite oblak riječi s riječima koje u sebi sadržavaju riječ voda (može i u obliku kapi). To mi fotografirajte i pošaljite u grupu. Pročitajte tekst u čitanci *Voda u mom srcu,* Mladena Kopjara*.* U bilježnicu napišite naslov, ime i prezime pisca, redoslijed događaja te kratko odgovorite što mislite o dječakovu postupku. Uvježbajte čitanje.

**MATEMATIKA**

Ponovili ste množenje s višekratnicima brojeva 10,100 i 1000. Riješi još jednom kviz na poveznici: <https://wordwall.net/hr/embed/49533d25298d4ea68a1c31bc9519bd9f?themeId=1&templateId=3>

Nadam se da ste pažljivo slušali gradivo o opsegu pravokutnika i kvadrata. Sjetite se opsega trokuta i odmah donesite odluku da ćete sve raditi uz pomoć skice jer je tada lakše. U geometrijsku bilježnicu zapišite:

Opseg pravokutnika i kvadrata 23.3.2020.

\*Nacrtaj skice pravokutnika i kvadrata.

Skica: Skica:

PRAVOKUTNIK KVADRAT

*o* = *a* + *b* + *a* + *b* *o* = *a* + *a* + *a* + *a*

ili ili

*o* = 2 • *a* + 2 • *b* *o* = 4 • *a*

*a* = 5 cm *o* = 5 cm + 2 cm + 5 cm + 2 cm *a* = 2 cm *o* = 2 cm + 2 cm + 2 cm + 2 cm

*b* = 2 cm = 2 • 5 cm + 2 • 2 cm *o* = ? = 4 • 2 cm

*o* = ? = 10 cm + 4 cm = 8 cm

= 14 cm

Opseg pravokutnika je zbroj duljina stranica pravokutnika.

Opseg kvadrata je zbroj duljina stranica kvadrata.

(Raspored napisanog na stranici bilježnice možete i drugačije organizirati.)

Proučite 100. str. udžbenika, a zatim riješite 101. str. Javite se ako imate teškoća. Gradivo ponovite uz kvizove:

<https://wordwall.net/hr/embed/c9513372420d4550956361cdff385811?themeId=29&templateId=30>

<https://wordwall.net/hr/embed/1ad0a0da548f432b8d7006513eafdcc3?themeId=1&templateId=3>

**TJELESNA I ZDRAVSTVENA KULTURA**

Vježbamo uz naše poznate sportaše. Danas je to bio veslač Valent Sinković koji je sa svojim bratom Martinom osvojio zlatnu medalju na jednim olimpijskim igrama, a vi otkrijte u čemu. Ponosni smo što su braća Sinković porijeklom iz tuheljskog kraja. Pokušajte osmisliti još nekoliko vježbi u improviziranom čamcu i pokažite ih svojim ukućanima.

**Pozdrav i nemojte biti zabrinuti, sve će biti dobro!**

**učiteljica Pavica**